Co Stati zenerałi se ghe dize a un òrgano de raprezentansa dei tre clase sociałi — clero ; nobiltà ; terso stato — che i ghe zera inte el Stato fransezo prima de ła Rivołusion franseze del 1789 . L'asenblea, de orìzane feudałe, ła zera disponesta de ła funsion de limitar el poder monàrchego. I Stati Zenerałi i se reuniva co ghe zera inte el paeze perìcułi arenti. I Stati Zenerałi i zera na asenblea consultiva inte ła matèria fiscałe del Regno de Fransa. I ze stai convocai par ła prima volta da Fiłipo IV inte el 1302, e intrà sta data e el 1615 i ze stai reunii numarévułi volte, zeneralmente co el sovran el nesesitea de poder inponer tase e tributi a ła popołasion. Dopo el 1615, ùltema sesion decidesta da Maria de' Medici, no i zera pì stai convocai finmente al 1789, co el rè Luigi XVI el ghea indizesto łe ełesion par el renovo. Inte ła pràtega, intrà ła penùltema e ła ùltema reunion, i zera pasai pì de 170 ani. I Stati zenerałi del 1789 i ze i Stati Zenerałi de Fransa che i vegnarà convocai par man del rè de Fransa e del Rè de Navarra, Luigi XVI, el 8 de agosto del 1788, col fin de rivar a un acordo intrà łe clasi sociałi che el sìpia bon de dar sołusion a ła granda e gravoza crize pułìtega, econòmega e finansiària che ła colpia ła Fransa in chel tenpo.